Contingut
Índex 🔎︎

# Cotes

Modifica les propietats de longitud, de mesura i de guies de la línia de cota seleccionada.

Si voleu modificar l'estil de línia o de fletxa d'una línia de cota, trieu Format ▸ Línia.

Per a accedir a aquesta ordre...

En el menú contextual d'una línia de cota, trieu Cotes.

A la barra d'eines Línies i fletxes, feu clic a la icona Línia de cota.

Línia de cota

Les línies de cota sempre s'insereixen en la capa anomenada Línies de cota. Si establiu aquesta capa a invisible, no veureu cap línia de cota en el vostre dibuix.

## Línia

Defineix les propietats de distància entre la línia de cota i les guies entre elles i en relació amb la línia de base.

### Distància entre línies

Especifica la distància entre la línia de cota i la línia de base (distància entre les línies = 0).

### Guia sobresortint

Indica la longitud de la guia esquerra i de la guia dreta a partir de la línia de base (distància entre les línies = 0). Els valors positius amplien les guies situades sobre la línia de base i els valors negatius amplien les guies situades sota la línia de base.

### Distància entre guies

Indica la longitud de la guia dreta i de la guia esquerra a partir de la línia de cota. Els valors positius amplien les guies situades sobre la línia de cota i els valors negatius amplien les guies situades sota la línia de cota.

### Guia esquerra

Indica la longitud de la guia esquerra a partir de la línia de cota. Els valors positius amplien la guia situada sota la línia de cota i els valors negatius amplien la guia situada sobre la línia de cota.

### Guia dreta

Indica la longitud de la guia dreta a partir de la línia de cota. Els valors positius amplien la guia situada sota la línia de cota i els valors negatius amplien la guia situada sobre la línia de cota.

### Línia de cota sota l'objecte

Inverteix les propietats que s'han definit a l'àrea Línia.

### Nombre de decimals

Indica el nombre de decimals que s'han d'utilitzar per a mostrar les propietats de les línies.

## Llegenda

Defineix les propietats del text de dimensió.

### Posició del text

Determina la posició del text de dimensió en relació amb la línia de cota i amb les guies.

Les caselles de selecció Vertical automàtic i Horitzontal automàtic s'han de desactivar per poder assignar la Posició del text.

### Vertical automàtic

Determina la posició vertical òptima per al text de dimensió.

### Horitzontal automàtic

Determina la posició horitzontal òptima per al text de cota.

### Mostra les unitats de mesura

Mostra o amaga les unitats de mesura de dimensió. També podeu seleccionar a la llista la unitat de mesura que voleu visualitzar.

### Paral·lel a la línia

Mostra el text en paral·lel o a 90 graus en relació amb la línia de cota.

### Camp de previsualització

Mostra una previsualització de la selecció actual.